štípanie jazyka a pier
6dní beriem antidepresíva Eliceu, oxazepam aneoromultivit a zacal ma stipat jazyk a pery môže tobyť alergia?
Dobrý deň,
ďakujeme za Vašu otázku.
Medzi hlásenými vedľajšími účinkami nebolo doposiaľ popisované priamo štípanie jazyka a pier ani u jedného z liekov, avšak nie je to vylúčené. Pri lieku Elicea aj pri lieku Oxazepam bolo hlásené ako vedľajší účinok sucho v ústach. Dlhodobý príjem (viac ako 6 až 12 mesiacov) denných dávok vitamínu B6 (Neuromultivit) presahujúcich 50 mg môže spôsobiť periférnu senzorickú neuropatiu (porucha nervov spôsobujúca pocity brnenia mravčenia alebo pichania).
V prípade výskytu týchto ťažkostí s uvedenou liečbou, je potrebné o tom informovať predpisujúceho lekára. Zároveň to môže byť vyvolané aj niektorými ochoreniami ako diabetes, anémia, či rôznymi stresovými faktormi, takisto aj s podráždením v ústnej dutine ostrými, alebo horúcimi jedlami, alkoholom, fajčením, sladkosťami. Pálenie v ústach môže spôsobiť taktiež reflux.
Pre zistenie konkrétnej príčiny bude preto potrebné kontaktovať Vášho lekára.
Prajem pekný zvyšok dňa.
S pozdravom
Mgr. Emma Halás Haluščíková